ai4bharat/Pralekha huggingface dataset:
ਰੇਲ ਮੰਤਰਾਲਾ
ਕਿਫਾਇਤੀ ਅਤੇ ਆਲੀਸ਼ਾਨ ਏਸੀ ਯਾਤਰਾ ਦਾ ਤਜਰਬਾ ਪੇਸ਼ ਕਰਨ ਲਈ, ਭਾਰਤੀ ਰੇਲਵੇ ਦੇ ਨਵੇਂ 3 ਏਸੀ ਇਕੌਨੋਮੀ ਕੋਚ ਨੇ ਅੱਜ ਟ੍ਰੇਨ ਨੰਬਰ 02403 ਪ੍ਰਯਾਗਰਾਜ - ਜੈਪੁਰ ਐਕਸਪ੍ਰੈਸ ਵਿੱਚ ਆਪਣੀਆਂ ਸੇਵਾਵਾਂ ਸ਼ੁਰੂ ਕੀਤੀਆਂ
3 ਏਸੀ ਕੋਚ ਵਿੱਚ 72 ਬਰਥਾਂ ਦੇ ਮੁਕਾਬਲੇ ਨਵੇਂ 3ਏਸੀ ਇਕੌਨੋਮੀ ਕੋਚ ਵਿੱਚ 83 ਬਰਥਾਂ ਹਨ
ਇਸ ਕੋਚ ਦਾ ਕਿਰਾਇਆ 3ਏਸੀ ਕੋਚ ਨਾਲੋਂ 8% ਘੱਟ ਹੈ
ਸ਼ੁਰੂ ਵਿੱਚ, 50 ਨਵੇਂ 3ਏਸੀ ਇਕੌਨੋਮੀ ਕੋਚ ਵੱਖ -ਵੱਖ ਜ਼ੋਨਾਂ ਵਿੱਚ ਸੇਵਾਵਾਂ ਦੇਣ ਲਈ ਤਿਆਰ ਹਨ
ਭਾਰਤੀ ਰੇਲਵੇ ਹਮੇਸ਼ਾ ਬਿਹਤਰ ਯਾਤਰੀ ਅਨੁਕੂਲ ਵਿਸ਼ੇਸ਼ਤਾਵਾਂ ਵਾਲੇ ਕੋਚ ਵਿਕਸਤ ਕਰਕੇ ਆਪਣੇ ਯਾਤਰੀਆਂ ਦੀ ਸੁਵਿਧਾਜਨਕ ਯਾਤਰਾ ਲਈ ਵਚਨਬੱਧ ਰਹੀ ਹੈ। ਭਾਰਤੀ ਰੇਲਵੇ ਦੀ ਇਸ ਵਿਕਾਸ ਯਾਤਰਾ ਲਈ ਨਵਾਂ ਪ੍ਰਵੇਸ਼ ਕਰਨ ਵਾਲਾ ਏਸੀ ਥ੍ਰੀ ਟੀਅਰ ਇਕੌਨੋਮੀ ਕਲਾਸ ਕੋਚ ਹੈ। ਨਵੇਂ ਕੋਚ ਨੇ ਅੱਜ ਤੋਂ ਆਪਣੀਆਂ ਸੇਵਾਵਾਂ ਦੇਣਾ ਸ਼ੁਰੂ ਕਰ ਦਿੱਤਾ ਹੈ।ਪਹਿਲੀ ਵਾਰ, ਕੋਚ ਨੂੰ ਟ੍ਰੇਨ ਨੰਬਰ 02403 ਪ੍ਰਯਾਗਰਾਜ - ਜੈਪੁਰ ਐਕਸਪ੍ਰੈਸ ਨਾਲ ਜੋੜਿਆ ਗਿਆ ਹੈ। ਨਵੇਂ ਏਸੀ ਇਕੌਨੋਮੀ ਕੋਚ ਵਿੱਚ 83 ਬਰਥਾਂ ਹਨ ਜਦੋਂ ਕਿ 3ਏਸੀ ਕੋਚ ਵਿੱਚ 72 ਬਰਥ ਹਨ। ਨਾਲ ਹੀ, ਇਸ ਕੋਚ ਦਾ ਕਿਰਾਇਆ 3AC ਕੋਚ ਨਾਲੋਂ 8% ਘੱਟ ਹੈ।
ਛੇਤੀ ਹੀ, ਦੋ ਹੋਰ ਟ੍ਰੇਨਾਂ, ਟ੍ਰੇਨ ਨੰਬਰ 02429/02430 ਨਵੀਂ ਦਿੱਲੀ-ਲਖਨਊ ਏਸੀ ਸਪੈਸ਼ਲ ਅਤੇ ਟ੍ਰੇਨ ਨੰਬਰ 02229/02230 ਲਖਨਊ ਮੇਲ ਵਿੱਚ ਇਸ ਨਵੇਂ 3ਏਸੀ ਇਕੌਨੋਮੀ ਕੋਚ ਨੂੰ ਸ਼ੁਰੂ ਕੀਤਾ ਜਾਵੇਗਾ। ਸ਼ੁਰੂ ਵਿੱਚ, ਰੇਲ ਕੋਚ ਫੈਕਟਰੀ, ਕਪੂਥਲਾ ਦੁਆਰਾ ਨਿਰਮਿਤ 50 ਨਵੇਂ ਇਕੌਨੋਮੀ ਕੋਚ ਵੱਖ -ਵੱਖ ਜ਼ੋਨਾਂ ਵਿੱਚ ਮੇਲ/ਐਕਸਪ੍ਰੈਸ ਟ੍ਰੇਨਾਂ ਵਿੱਚ ਸੇਵਾਵਾਂ ਦੇਣ ਲਈ ਤਿਆਰ ਹਨ।
ਕੋਚ ਵਿੱਚ ਦਿਵਯਾਂਗਜਨਾਂ ਲਈ ਵ੍ਹੀਲ ਚੇਅਰ ਜ਼ਰੀਏ ਦਾਖਲੇ ਅਤੇ ਅਨੁਕੂਲ ਟਾਇਲਟ ਦੀ ਵਿਵਸਥਾ ਕੀਤੀ ਗਈ ਹੈ, ਜੋ ਕਿ ਇੱਕ ਨਵੀਂ ਪਹਿਲ ਹੈ। ਯਾਤਰੀਆਂ ਦੇ ਆਰਾਮ ਨੂੰ ਬਿਹਤਰ ਬਣਾਉਣ ਲਈ ਡਿਜ਼ਾਈਨ ਵਿੱਚ ਕਈ ਸੁਧਾਰ ਵੀ ਕੀਤੇ ਗਏ ਹਨ। ਸਾਰੇ ਬਰਥਾਂ ਲਈ ਵੱਖ-ਵੱਖ ਵੈਂਟਸ ਪ੍ਰਦਾਨ ਕਰਕੇ ਏਸੀ ਡਕਟਿੰਗ ਦਾ ਨਵਾਂ ਸਵਰੂਪ ਬਣਾਇਆ ਗਿਆ ਹੈ। ਆਰਾਮ ਵਿੱਚ ਸੁਧਾਰ, ਕੋਚ ਦਾ ਭਾਰ ਘਟਾਉਣ ਅਤੇ ਰੱਖ-ਰਖਾਵ ਵਿੱਚ ਆਸਾਨੀ ਨੂੰ ਬਿਹਤਰ ਬਣਾਉਣ ਲਈ ਸੀਟਾਂ ਅਤੇ ਬਰਥਾਂ ਦਾ ਬਿਹਤਰ ਅਤੇ ਮੋਡਿਊਲਰ ਡਿਜ਼ਾਈਨ ਬਣਾਇਆ ਗਿਆ ਹੈ।
ਲੰਬਕਾਰੀ ਅਤੇ ਟ੍ਰਾਂਸਵਰਸ ਬੇਅ, ਚੋਟ ਰਹਿਤ ਸਥਾਨਾਂ ਅਤੇ ਪਾਣੀ ਦੀਆਂ ਬੋਤਲਾਂ, ਮੋਬਾਈਲ ਫ਼ੋਨ ਦੋਵਾਂ ਵਿੱਚ ਫੋਲਡੇਬਲ ਸਨੈਕ ਟੇਬਲ ਦੇ ਰੂਪ ਵਿੱਚ ਬਿਹਤਰ ਯਾਤਰੀ ਆਰਾਮ ਨੂੰ ਸੁਨਿਸ਼ਚਿਤ ਕੀਤਾ ਗਿਆ ਹੈ। ਹਰੇਕ ਬਰਥ ਲਈ ਵਿਅਕਤੀਗਤ ਰੀਡਿੰਗ ਲਾਈਟਾਂ ਅਤੇ ਯੂਐੱਸਬੀ ਚਾਰਜਿੰਗ ਪੁਆਇੰਟ ਦਿੱਤੇ ਗਏ ਹਨ। ਮੱਧ ਅਤੇ ਉਪਰਲੀ ਬਰਥ ਤੱਕ ਪਹੁੰਚਣ ਲਈ ਪੌੜੀ ਦਾ ਇੱਕ ਨਵਾਂ ਅਰਗੋਨੋਮੀਕਲੀ ਸੁਧਾਰਿਆ ਗਿਆ ਡਿਜ਼ਾਇਨ ਵੀ ਪ੍ਰਦਾਨ ਕੀਤਾ ਗਿਆ ਹੈ। ਮੱਧ ਅਤੇ ਉਪਰਲੀਆਂ ਬਰਥਾਂ ਵਿੱਚ ਹੈਡਰੂਮ ਵਿੱਚ ਵਿਸਤਾਰ ਕੀਤਾ ਗਿਆ ਹੈ।
ਟਾਇਲਟ ਏਰੀਆ ਵਿੱਚ ਭਾਰਤੀ ਅਤੇ ਪੱਛਮੀ ਸ਼ੈਲੀ ਦੇ ਪਖਾਨਿਆਂ ਦੇ ਡਿਜ਼ਾਇਨ ਵਿੱਚ ਸੁਧਾਰ ਕੀਤਾ ਗਿਆ ਹੈ। ਇਨ੍ਹਾਂ ਡੱਬਿਆਂ ਵਿੱਚ ਯਾਤਰੀ ਸਹੂਲਤਾਂ ਦੇ ਹਿੱਸੇ ਵਜੋਂ ਜਨਤਕ ਸੰਬੋਧਨ ਅਤੇ ਯਾਤਰੀ ਸੂਚਨਾ ਪ੍ਰਣਾਲੀਆਂ ਵੀ ਸਥਾਪਤ ਕੀਤੀਆਂ ਗਈਆਂ ਹਨ।
ਇੱਕ ਸੁਹਜਾਤਮਕ ਤੌਰ ‘ਤੇ ਮਨਮੋਹਕ ਅਤੇ ਐਰਗੋਨੋਮਿਕ ਪ੍ਰਵੇਸ਼ ਦੁਆਰ ਦੁਆਰਾ ਵਾਤਾਵਰਣ ਅਤੇ ਕੋਚ ਦੀ ਪਹੁੰਚ ਵਿੱਚ ਅਸਾਨੀ ਵਿੱਚ ਸੁਧਾਰ ਕੀਤਾ ਗਿਆ ਹੈ। ਕੋਚ ਦੇ ਅੰਦਰਲੇ ਹਿੱਸੇ ਵਿੱਚ ਲੂਮੀਨੇਸੈਂਟ ਏਸਲ ਮਾਰਕਰਸ, ਲੂਮੀਨੇਸੈਂਟ ਬਰਥ ਨੰਬਰਾਂ ਦੇ ਨਾਲ ਅਤੇ ਨਾਈਟ ਲਾਈਟਾਂ ਦੇ ਨਾਲ ਪ੍ਰਕਾਸ਼ਤ ਬਰਥ ਸੰਕੇਤ ਦਿੱਤੇ ਗਏ ਹਨ।
ਸਮਗਰੀ ਲਈ EN45545-2 HL3 ਦੇ ਗਲੋਬਲ ਬੈਂਚਮਾਰਕ ਦੀ ਪਾਲਣਾ ਨੂੰ ਯਕੀਨੀ ਬਣਾ ਕੇ ਅਗਨੀ ਸੁਰੱਖਿਆ ਵਿੱਚ ਵੀ ਸੁਧਾਰ ਹੋਇਆ ਹੈ, ਇਸ ਤਰ੍ਹਾਂ ਨਵੇਂ ਅਗਨੀ ਸੁਰੱਖਿਆ ਮਿਆਰ ਦੀਆਂ ਉੱਚ ਜ਼ਰੂਰਤਾਂ ਨੂੰ ਪੂਰਾ ਕੀਤਾ ਗਿਆ ਹੈ।
ਏਸੀ 3-ਟੀਅਰ ਇਕੌਨੋਮੀ ਕਲਾਸ ਕੋਚ ਦੀਆਂ ਮੁੱਖ ਡਿਜ਼ਾਈਨ ਵਿਸ਼ੇਸ਼ਤਾਵਾਂ:ਬਰਥ ਸਮਰੱਥਾ 72 ਤੋਂ 83 ਕੀਤੀ ਗਈ।ਸੀਟਾਂ ਅਤੇ ਬਰਥ ਦਾ ਸੁਧਾਰਿਆ ਅਤੇ ਮੋਡਿਊਲਰ ਡਿਜ਼ਾਈਨ।ਲੰਬਕਾਰੀ ਅਤੇ ਟ੍ਰਾਂਸਵਰਸ ਬੇਅ ਦੋਵਾਂ ਵਿੱਚ ਫੋਲਡੇਬਲ ਸਨੈਕ ਟੇਬਲ।ਹਰੇਕ ਬਰਥ ਲਈ ਵਿਅਕਤੀਗਤ ਏਸੀ ਵੈਂਟਸ।ਹਰੇਕ ਕੋਚ ਵਿੱਚ ਦਿਵਯਾਂਗਜਨ ਲਈ ਚੌੜਾ ਟਾਇਲਟ ਦਰਵਾਜ਼ਾ ਅਤੇ ਪ੍ਰਵੇਸ਼ ਦੁਆਰ।ਹਰੇਕ ਬਰਥ ਲਈ ਵਿਅਕਤੀਗਤ ਰੀਡਿੰਗ ਲੈਂਪ ਅਤੇ ਯੂਐੱਸਬੀ  ਚਾਰਜਿੰਗ ਪੁਆਇੰਟ।ਮੱਧ ਅਤੇ ਉਪਰਲੀ ਬਰਥ ਦੋਵਾਂ ਲਈ ਹੈਡਰੂਮ ਜਾ ਵਿਸਤਾਰ ।ਜਨਤਕ ਸੰਬੋਧਨ ਅਤੇ ਯਾਤਰੀ ਸੂਚਨਾ ਪ੍ਰਣਾਲੀਆਂ।ਅਗਨੀ ਸੁਰੱਖਿਆ ਲਈ ਗਲੋਬਲ ਬੈਂਚਮਾਰਕ, EN45545-2HL3 ਦੀ ਪਾਲਣਾ ਕਰਦਿਆਂ ਸਮਗਰੀ ਦੀ ਵਰਤੋਂ ਕਰਕੇ ਅਗਨੀ ਸੁਰੱਖਿਆ ਵਿੱਚ ਸੁਧਾਰ।ਸੀਸੀਟੀਵੀ ਕੈਮਰਾ।ਉਪਰਲੀ ਅਤੇ ਮੱਧ ਬਰਥ ਤੱਕ ਪਹੁੰਚਣ ਲਈ ਪੌੜੀ ਦਾ ਸੋਧਿਆ ਗਿਆ ਡਿਜ਼ਾਇਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜਲ ਦੀ ਸੰਭਾਲ ਲਈ ਕੁਰੂਕਸ਼ੇਤਰ, ਹਰਿਆਣਾ ਦੇ ਬਨ ਗ੍ਰਾਮ ਦੇ ਨਿਵਾਸੀ ਅੰਕੁਰ ਦੇ ਪ੍ਰਯਾਸਾਂ ਦੀ ਸ਼ਲਾਘਾ ਕੀਤੀ
‘‘ਬਿਹਤਰੀਨ ਪਹਿਲ! ਜਲ ਦੀ ਸੰਭਾਲ ਦੀ ਦਿਸ਼ਾ ਵਿੱਚ ਕੁਰੂਕਸ਼ੇਤਰ ਦੇ ਸਾਡੇ ਅੰਕੁਰ ਜੀ ਦਾ ਇਹ ਪ੍ਰਯਾਸ ਹਰ ਕਿਸੇ ਲਈ ਇੱਕ ਮਿਸਾਲ ਹੈ।’’
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਜਲ ਦੀ ਸੰਭਾਲ ਲਈ ਕੁਰੂਕਸ਼ੇਤਰ, ਹਰਿਆਣਾ ਦੇ ਬਨ ਗ੍ਰਾਮ ਦੇ ਨਿਵਾਸੀ ਅੰਕੁਰ ਦੇ ਪ੍ਰਯਾਸਾਂ ਦੀ ਸ਼ਲਾਘਾ ਕੀਤੀ ਹੈ।
ਕੁਰੂਕਸ਼ੇਤਰ ਦੇ ਸਾਂਸਦ ਸ਼੍ਰੀ ਨਾਯਬ ਸੈਨੀ ਦੇ ਟਵੀਟ ਦੇ ਜਵਾਬ ਵਿੱਚ ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ ਹੈ;
‘‘ਬਿਹਤਰੀਨ ਪਹਿਲ! ਜਲ ਦੀ ਸੰਭਾਲ ਦੀ ਦਿਸ਼ਾ ਵਿੱਚ ਕੁਰੂਕਸ਼ੇਤਰ ਦੇ ਸਾਡੇ ਅੰਕੁਰ ਜੀ ਦਾ ਇਹ ਪ੍ਰਯਾਸ ਹਰ ਕਿਸੇ ਲਈ ਇੱਕ ਮਿਸਾਲ ਹੈ।’’
ਰੱਖਿਆ ਮੰਤਰਾਲਾ
ਡੀ ਆਰ ਡੀ ਓ ਨੇ ਇਨਹਾਂਸਡ ਪਿਨਾਕਾ ਰਾਕੇਟ ਦਾ ਸਫ਼ਲਤਾਪੂਰਵਕ ਪ੍ਰੀਖਣ ਕੀਤਾ
ਤੋਪਖਾਨਾ ਰਾਕੇਟ ਪ੍ਰਣਾਲੀਆਂ ਦੇ ਵਿਕਾਸ ਨੂੰ ਜਾਰੀ ਰੱਖਦਿਆਂ ਰੱਖਿਆ ਖੋਜ ਤੇ ਵਿਕਾਸ ਸੰਸਥਾਨ ਨੇ ਉਡੀਸ਼ਾ ਦੇ ਤੱਟ ਤੋਂ ਬਾਹਰ ਬਾਹਰ ਇੰਟਗ੍ਰੇਟਿਡ ਟੈਸਟ ਰੇਂਜ  ਚਾਂਦੀਪੁਰ ਵਿਖੇ 24 ਅਤੇ 25 ਜੂਨ ਨੂੰ ਇੱਕ ਮਲਟੀਬੈਰਲ ਰਾਕੇਟ ਲਾਂਚਰ  ਤੋਂ ਸਵਦੇਸ਼ ਵਿੱਚ ਵਿਕਸਿਤ ਕੀਤੇ ਪਿਨਾਕਾ ਰਾਕੇਟ ਦੇ ਵਿਸਥਾਰਿਤ ਰੇਂਜ ਵਰਜ਼ਨ ਦਾ ਸਫਲਤਾਪੂਰਵਕ ਟੈਸਟ ਕੀਤਾ ਹੈ ।
25 ਇਨਹਾਂਸਡ ਪਿਨਾਕਾ ਰਾਕੇਟ ਨੂੰ ਵੱਖ ਵੱਖ ਰੇਂਜਾਂ ਵਿੱਚ ਟੀਚਿਆਂ ਲਈ ਲਗਾਤਾਰ ਲਾਂਚ ਕੀਤਾ ਗਿਆ । ਲਾਂਚ ਦੌਰਾਨ ਮਿਸ਼ਨ ਦੇ ਸਾਰੇ ਟੀਚੇ ਪ੍ਰਾਪਤ ਕੀਤੇ ਗਏ ਹਨ । ਇਨਹਾਂਸਡ ਰੇਂਜ ਵਰਜ਼ਨ ਆਫ ਪਿਨਾਕਾ ਰਾਕੇਟ ਪ੍ਰਣਾਲੀ 25 ਕਿਲੋਮੀਟਰ ਦੀ ਦੂਰੀ ਤੱਕ ਟੀਚਿਆਂ ਨੂੰ ਤਬਾਹ ਕਰ ਸਕਦੀ ਹੈ ।
ਰੇਂਜ ਯੰਤਰਾਂ ਦੁਆਰਾ ਸਾਰੇ ਫਲਾਈਟ ਆਰਟੀਕਲਜ਼ ਨੂੰ ਟਰੈਕ ਕੀਤਾ ਗਿਆ , ਜਿਸ ਵਿੱਚ ਟੈਲੀਮੀਟਰੀ , ਰਡਾਰ ਅਤੇ ਆਈ ਟੀ ਆਰ ਦੁਆਰਾ ਵਿਕਸਿਤ ਇਲੈਕਟਰੋ ਆਪਟੀਕਲ ਟ੍ਰੈਕਿੰਗ ਸਿਸਟਮ ਅਤੇ ਪਰੂਫ ਤੇ ਐਕਸਪੈਰਿਮੈਂਟ ਐਸਟੈਬਲਿਸ਼ਮੈਂਟ ਸ਼ਾਮਲ ਹਨ ।
ਰਾਕੇਟ ਪ੍ਰਣਾਲੀ ਸਾਂਝੇ ਤੌਰ ਤੇ ਪੁਨੇ ਅਧਾਰਿਤ ਆਰਮਾਮੈਂਟ ਖੋਜ ਅਤੇ ਵਿਕਾਸ ਸੰਸਥਾ ਅਤੇ ਹਾਈ ਐਨਰਜੀ ਮੈਟੀਰਿਅਲਜ਼ ਰਿਸਰਚ ਲੈਬਾਰਟਰੀ  ਦੁਆਰਾ ਸਾਂਝੇ ਤੌਰ ਤੇ ਐੱਮ / ਐੱਸ ਇਕੋਨੋਮਿਕ ਐਕਸਪਲੋਸਿਵ ਲਿਮਟਿਡ ਨਾਗਪੁਰ ਨਾਲ ਮਿਲ ਕੇ ਵਿਕਸਿਤ ਕੀਤੀ ਗਈ ਹੈ । ਇਨਹਾਂਸਡ ਪਿਨਾਕਾ ਪ੍ਰਣਾਲੀ ਦੇ ਵਿਕਾਸ ਨੂੰ ਲੰਬੀ ਦੂਰੀ ਦੀ ਕਾਰਗੁਜ਼ਾਰੀ ਪ੍ਰਾਪਤ ਕਰਨ ਲਈ ਵਿਕਸਿਤ ਕੀਤਾ ਗਿਆ ਹੈ ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਇਨਹਾਂਸਡ ਪਿਨਾਕਾ ਰਾਕੇਟਾਂ ਦੇ ਸਫਲਤਾਪੂਰਵਕ ਲਾਂਚ ਲਈ ਉਦਯੋਗ ਅਤੇ ਡੀ ਆਰ ਡੀ ਓ ਨੂੰ ਵਧਾਈ ਦਿੱਤੀ ਹੈ । ਸਕੱਤਰ ਰੱਖਿਆ ਵਿਭਾਗ ਖੋਜ ਅਤੇ ਵਿਕਾਸ ਅਤੇ ਚੇਅਰਮੈਨ ਡੀ ਆਰ ਡੀ ਓ ਡਾਕਟਰ ਜੀ ਸਤੀਸ਼ ਰੈੱਡੀ ਨੇ ਸਫਲਤਾਪੂਰਵਕ ਤਜ਼ਰਬਿਆਂ ਵਿੱਚ ਸ਼ਾਮਲ ਹੋਣ ਵਾਲੀਆਂ ਟੀਮਾਂ ਦੇ ਯਤਨਾਂ ਨੂੰ ਸਹਿਲਾਇਆ ਹੈ ।
ਕਬਾਇਲੀ ਮਾਮਲੇ ਮੰਤਰਾਲਾ
ਤਾਮਿਲਨਾਡੂ ਦੇ ਮਲਿਆਲੀ ਟ੍ਰਾਈਬਜ਼ ਤੋਂ ਪ੍ਰਾਪਤ ਕੀਤੇ ਸ਼ਹਿਦ ਦੀ ਇੱਕ ਵਿਲੱਖਣ ਕਿਸਮ, ਜਾਇੰਟ ਰਾਕ ਬੀ ਹਨੀ, ਟ੍ਰਾਈਬਜ਼ ਇੰਡੀਆ ਸੰਗ੍ਰਹਿ ਵਿੱਚ ਸ਼ਾਮਲ ਕੀਤੀ ਗਈ
“ਸਾਡੇ ਘਰ ਤੋਂ ਤੁਹਾਡੇ ਘਰ” ਮੁਹਿੰਮ ਦੇ 8ਵੇਂ ਸੰਸਕਰਣ ਵਿੱਚ 35 ਤੋਂ ਵੱਧ ਨਵੇਂ, ਆਕਰਸ਼ਕ, ਇਮਿਊਨਿਟੀ-ਵਧਾਉਣ ਵਾਲੇ ਕਬਾਇਲੀ ਉਤਪਾਦਾਂ ਨੂੰ ਟ੍ਰਾਈਬਜ਼ ਇੰਡੀਆ ਆਊਟਲੈੱਟਸ ਅਤੇ ਵੈੱਬਸਾਈਟ ‘ਤੇ ਇੱਕ ਨਵਾਂ ਘਰ ਮਿਲ ਗਿਆ ਹੈ। ਟ੍ਰਾਈਫੈੱਡ ਵੱਲੋਂ ਆਦੀਵਾਸੀ ਮਾਮਲਿਆਂ ਦੇ ਮੰਤਰਾਲੇ ਅਧੀਨ 8 ਹਫ਼ਤੇ ਪਹਿਲਾਂ ਦੇਸ਼ ਭਰ ਵਿੱਚ ਵਿਭਿੰਨ ਸਵਦੇਸ਼ੀ ਕਬੀਲਿਆਂ ਤੋਂ ਉਨ੍ਹਾਂ ਦੇ ਪ੍ਰਭਾਵਸ਼ਾਲੀ, ਕੁਦਰਤੀ ਅਤੇ ਆਕਰਸ਼ਕ ਉਤਪਾਦਾਂ ਨੂੰ ਹਾਸਲ ਕਰਨ ਦੇ ਉਦੇਸ਼ ਨਾਲ ਇਹ ਮੁਹਿੰਮ ਸ਼ੁਰੂ ਕੀਤੀ ਗਈ ਸੀ ਤਾਂ ਜੋ ਇਨ੍ਹਾਂ ਉਤਪਾਦਾਂ ਦੀ ਪਹੁੰਚ ਵਿਵਿਧ ਪ੍ਰਕਾਰ ਦੇ ਦਰਸ਼ਕਾਂ ਤੱਕ ਬਣਾਈ ਜਾ ਸਕੇ।
ਇਸ ਹਫ਼ਤੇ ਦੇ ਉਤਪਾਦਾਂ ਵਿੱਚ ਮੁੱਖ ਤੌਰ ‘ਤੇ ਤਾਮਿਲਨਾਡੂ ਦੇ ਮਲਿਆਲੀ ਕਬੀਲਿਆਂ ਤੋਂ ਆਈਆਂ ਕੁਦਰਤੀ, ਤਾਜ਼ੀਆਂ, ਜੈਵਿਕ ਉਪਜਾਂ, ਜਿਵੇਂ ਕਿ ਜਾਇੰਟ ਰਾਕ ਬੀ ਮੱਧੂ, ਸ਼ਹਿਦ, ਬਾਜਰੇ ਦੇ ਚੌਲਾਂ ਦੇ ਰੂਪ, ਇਮਲੀ ਅਤੇ ਕਾਲੀ ਮਿਰਚ ਸ਼ਾਮਲ ਹਨ। ਮਲਿਆਲੀ ਉੱਤਰੀ ਤਾਮਿਲਨਾਡੂ ਦੇ ਪੂਰਬੀ ਘਾਟ ਦਾ ਇੱਕ ਕਬਾਇਲੀ ਸਮੂਹ ਹੈ। ਤਕਰੀਬਨ 3,58,000 ਲੋਕਾਂ ਦੀ ਆਬਾਦੀ ਦੇ ਨਾਲ ਉਹ ਇਸ ਖੇਤਰ ਦਾ ਸਭ ਤੋਂ ਵੱਡਾ ਅਨੁਸੂਚਿਤ ਕਬੀਲਾ ਹੈ। ਇਹ ਆਦਿਵਾਸੀ ਆਮ ਤੌਰ ‘ਤੇ ਪਹਾੜੀ ਕਿਸਾਨ ਹੁੰਦੇ ਹਨ ਅਤੇ ਉਹ ਵੱਖ ਵੱਖ ਕਿਸਮਾਂ ਦੇ ਬਾਜਰੇ ਦੀ ਕਾਸ਼ਤ ਕਰਦੇ ਹਨ।
ਦੂਜੇ ਉਤਪਾਦਾਂ ਵਿੱਚ ਮੱਧ ਪ੍ਰਦੇਸ਼ ਤੋਂ ਪਟੇਲੀਆ ਕਬੀਲੇ ਦੇ ਜੀਵੰਤ ਅਤੇ ਆਪਣੇ ਵੱਲ ਆਕਰਸ਼ਿਤ ਕਰਨ ਵਾਲੇ ਮਾਈਕਰੋ-ਮਣਕਿਆਂ ਦੇ ਗਹਿਣੇ  ਸ਼ਾਮਲ ਹਨ। ਜਦੋਂ ਕਿ ਖੇਤੀਬਾੜੀ ਉਨ੍ਹਾਂ ਦਾ ਮੁੱਖ ਅਧਾਰ ਹੈ, ਉਨ੍ਹਾਂ ਦਾ ਕੰਮ ਵੀ ਬਹੁਤ ਹੀ ਅਸਧਾਰਨ ਹੈ ਅਤੇ ਝਾਬੂਆ ਦੇ ਕਾਰੀਗਰਾਂ ਦੁਆਰਾ ਬਣਾਈਆਂ ਗਈਆਂ ਸੁੰਦਰ, ਰੰਗੀਨ ਵਸਤਾਂ ਤੋਂ ਇਸਦਾ ਅੰਦਾਜ਼ਾ ਲਗਾਇਆ ਜਾ ਸਕਦਾ ਹੈ। ਹੋਰ ਉਤਪਾਦਾਂ ਵਿੱਚ ਜੈਵਿਕ ਕਿਸਮਾਂ ਦੀਆਂ ਦਾਲਾਂ ਅਤੇ ਮਸਾਲੇ ਸਥਾਨਕ ਤੌਰ 'ਤੇ ਗੁਜਰਾਤ ਦੇ ਵਸਾਵਾ ਕਬੀਲਿਆਂ ਤੋਂ ਪ੍ਰਾਪਤ ਕੀਤੇ ਜਾਂਦੇ ਹਨ ਅਤੇ ਝਾਰਖੰਡ ਦੇ ਖਰਵਾਰ ਅਤੇ ਓਰਾਓਂ ਕਬੀਲਿਆਂ ਤੋਂ ਉਤਪਾਦਾਂ ਦੀਆਂ ਹੋਰ ਕਿਸਮਾਂ- ਜਿਵੇਂ ਕਿ ਸ਼ਹਿਦ, ਜੈਮ ਅਤੇ ਚਾਵਲ ਦੀਆਂ ਦੋ ਅਨੌਖੀਆਂ ਕਿਸਮਾਂ ਅਤੇ ਝਾਰਖੰਡ ਦੇ ਆਦਿਮ ਜਨਜਾਤੀ ਕਬੀਲਿਆਂ ਅਤੇ ਲੋਹਰਾ ਕਬੀਲਿਆਂ ਤੋਂ ਕੁਝ ਦਿਲਚਸਪ ਲੱਕੜ ਦੇ ਉਤਪਾਦ  ਅਤੇ ਆਕਰਸ਼ਕ ਧਾਤ ਦੀਆਂ ਜਾਲੀਆਂ ਸ਼ਾਮਲ ਹਨ।
ਪਿਛਲੇ ਹਫ਼ਤਿਆਂ ਦੌਰਾਨ ਪੇਸ਼ ਕੀਤੇ ਗਏ ਸਾਰੇ ਨਵੇਂ ਉਤਪਾਦ 125 ਟ੍ਰਾਈਬਜ਼ ਇੰਡੀਆ ਆਊਟਲੈਟਸ, ਟ੍ਰਾਈਬਜ਼ ਇੰਡੀਆ ਮੋਬਾਈਲ ਵੈਨ ਅਤੇ ਟ੍ਰਾਈਬਜ਼ ਇੰਡੀਆ ਈ-ਮਾਰਕੀਟਪਲੇਸ  ਅਤੇ ਈ-ਟੈਲਰਜ਼ ਵਰਗੇ ਔਨਲਾਈਨ ਪਲੇਟਫਾਰਮਾਂ ‘ਤੇ ਉਪਲਬਧ ਹਨ। ਹਾਲ ਹੀ ਵਿੱਚ ਲਾਂਚ ਕੀਤਾ ਟ੍ਰਾਈਬਜ਼ ਇੰਡੀਆ ਈ-ਮਾਰਕੀਟਪਲੇਸ, ਭਾਰਤ ਦਾ ਸਭ ਤੋਂ ਵੱਡਾ ਦਸਤਕਾਰੀ ਅਤੇ ਜੈਵਿਕ ਉਤਪਾਦਾਂ ਦਾ ਬਾਜ਼ਾਰ ਹੈ ਜਿਸਦਾ ਉਦੇਸ਼ 5 ਲੱਖ ਕਬਾਇਲੀ ਉੱਦਮਾਂ ਨੂੰ ਰਾਸ਼ਟਰੀ ਅਤੇ ਅੰਤਰ ਰਾਸ਼ਟਰੀ ਬਾਜ਼ਾਰਾਂ ਨਾਲ ਜੋੜਨਾ ਹੈ; ਆਦਿਵਾਸੀਆਂ ਦੇ ਉਤਪਾਦਾਂ ਅਤੇ ਦਸਤਕਾਰੀ ਦਾ ਪ੍ਰਦਰਸ਼ਨ ਕਰਦਾ ਹੈ, ਜੋ ਉਨ੍ਹਾਂ ਨੂੰ ਦੇਸ਼ ਭਰ ਦੇ ਗਾਹਕਾਂ ਲਈ ਪਹੁੰਚਯੋਗ ਬਣਾਉਂਦਾ ਹੈ।
ਕਈ ਤਰ੍ਹਾਂ ਦੇ ਕੁਦਰਤੀ ਅਤੇ ਟਿਕਾਊ ਉਤਪਾਦਾਂ ਅਤੇ ਵਸਤਾਂ ਦੇ ਨਾਲ, ਟ੍ਰਾਈਬਜ਼ ਇੰਡੀਆ ਈ-ਮਾਰਕੀਟਪਲੇਸ ਸਾਡੇ ਆਦਿਵਾਸੀ ਭਰਾਵਾਂ ਦੀਆਂ ਪੁਰਾਤਨ ਪਰੰਪਰਾਵਾਂ ਦੀ ਝਲਕ ਪੇਸ਼ ਕਰਦਾ ਹੈ। market.tribesindia.com ਦੇਖੋ। ਲੋਕਲ ਖਰੀਦੋ ਟ੍ਰਾਈਬਲ ਖਰੀਦੋ!
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕਤਰ ਦੇ ਅਮੀਰ ਤਮੀਮ ਬਿਨ ਹਮਦ ਅਲ ਥਾਨੀ ਨਾਲ ਗੱਲ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਕਤਰ ਰਾਜ ਦੇ ਅਮੀਰ ਤਮੀਮ ਬਿਨ ਹਮਦ ਅਲ ਥਾਨੀ ਨਾਲ ਗੱਲ ਕੀਤੀ ਅਤੇ ਦੀਵਾਲੀ ਦੀਆਂ ਮੁਬਾਰਕਾਂ ਲਈ ਉਨ੍ਹਾਂ ਦਾ ਧੰਨਵਾਦ ਕੀਤਾ। ਸ਼੍ਰੀ ਮੋਦੀ ਨੇ ਕਤਰ ਵਿੱਚ ਸਫਲ ਫੀਫਾ ਵਿਸ਼ਵ ਕੱਪ ਲਈ ਵੀ ਸ਼ੁਭਕਾਮਨਾਵਾਂ ਦਿੱਤੀਆਂ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਕਤਰ ਦੇ ਐੱਚਐੱਚ ਅਮੀਰ @TamimBinHamad ਨਾਲ ਗੱਲ ਕਰਕੇ ਖੁਸ਼ੀ ਹੋਈ। ਦੀਵਾਲੀ ਦੀਆਂ ਮੁਬਾਰਕਾਂ ਲਈ ਉਨ੍ਹਾਂ ਦਾ ਧੰਨਵਾਦ ਕੀਤਾ ਅਤੇ ਕਤਰ ਵਿੱਚ ਸਫਲ @FIFAWorldCup ਲਈ ਸ਼ੁੱਭਕਾਮਨਾਵਾਂ ਦਿੱਤੀਆਂ। ਅਸੀਂ 2023 ਵਿੱਚ ਭਾਰਤ-ਕਤਰ ਦੇ ਕੂਟਨੀਤਕ ਸਬੰਧਾਂ ਦੇ 50 ਸਾਲ ਸਾਂਝੇ ਤੌਰ 'ਤੇ ਮਨਾਉਣ ਲਈ ਸਹਿਮਤ ਹੋਏ ਹਾਂ।"
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਸ੍ਰੀ ਵਿਕਾਸ ਬਹਲ ਨੂੰ ਪੰਜਾਬ ਅਤੇ ਹਰਿਆਣਾ ਹਾਈ ਕੋਰਟ ਦਾ ਅਡੀਸ਼ਨਲ ਜੱਜ ਨਿਯੁਕਤ ਕੀਤਾ ਗਿਆ
ਭਾਰਤ ਦੇ ਰਾਸ਼ਟਰਪਤੀ ਨੇ, ਭਾਰਤ ਦੇ ਸੰਵਿਧਾਨ ਦੀ ਧਾਰਾ 224 ਦੀ ਕਲਾਜ਼  ਰਾਹੀਂ ਪ੍ਰਦੱਤ ਸ਼ਕਤੀ ਦੀ ਵਰਤੋਂ ਕਰਦਿਆਂ, ਸ਼੍ਰੀ ਵਿਕਾਸ ਬਹਲ ਦੀ, ਪੰਜਾਬ ਅਤੇ ਹਰਿਆਣਾ ਹਾਈ ਕੋਰਟ ਦੇ ਇੱਕ ਅਡੀਸ਼ਨਲ ਜੱਜ ਵੱਜੋਂ ਦੋ ਸਾਲਾਂ ਦੀ ਅਵਧੀ ਲਈ ਨਿਯੁਕਤੀ ਕੀਤੀ ਹੈ ਜੋ ਉਨ੍ਹਾਂ ਵੱਲੋਂ ਆਪਣੇ ਅਹੁਦੇ ਦਾ ਚਾਰਜ ਸੰਭਾਲਣ ਦੀ ਮਿਤੀ ਤੋਂ ਪ੍ਰਭਾਵੀ ਹੋਵੇਗੀ। ਇਸ ਸੰਬੰਧੀ ਨੋਟੀਫਿਕੇਸ਼ਨ ਅੱਜ ਕਾਨੂੰਨ ਤੇ ਨਿਆਂ ਵਿਭਾਗ ਮੰਤਰਾਲੇ ਦੇ ਨਿਆਂ ਵਿਭਾਗ ਵੱਲੋਂ ਜਾਰੀ ਕੀਤਾ ਗਿਆ ਸੀ।
ਸ਼੍ਰੀ ਵਿਕਾਸ ਬਹਲ, ਬੀ.ਕਾਮ ., ਐਲ.ਐਲ.ਬੀ., ਨੂੰ 23.03.1999 ਨੂੰ ਐਡਵੋਕੇਟ ਦੇ ਤੌਰ ਤੇ ਐਨਰੋਲ ਕੀਤਾ ਗਿਆ ਸੀ। ਉਨ੍ਹਾਂ ਦੀ ਪੰਜਾਬ ਅਤੇ ਹਰਿਆਣਾ ਹਾਈ ਕੋਰਟ, ਚੰਡੀਗੜ੍ਹ ਵਿੱਚ ਸਿਵਲ, ਅਪਰਾਧਿਕ, ਸੰਵਿਧਾਨਕ, ਲੇਬਰ, ਕੰਪਨੀ, ਸੇਵਾ, ਆਰਬਿਟਰੇਸ਼ਨ ਕੇਸਾਂ, ਕਿਰਾਏ ਅਤੇ ਮਾਲ ਮਾਮਲਿਆਂ ਨਾਲ ਸਿਵਲ ਅਤੇ ਕਿਰਾਏ ਦੇ ਮਾਮਲਿਆਂ ਵਿੱਚ ਮੁਹਾਰਤ ਵਾਲੇ ਵਕੀਲ ਦੇ ਤੌਰ ਤੇ 19 ਸਾਲਾਂ ਦੀ ਪ੍ਰੈਕਟਿਸ ਹੈ।
--------------------------
ਆਰ ਕੇ ਜੇ /ਐਮ
(Visitor Counter : 93
ਵਿੱਤ ਮੰਤਰਾਲਾ
ਐੱਸ ਪੀ ਐੱਮ ਸੀ ਆਈ ਐੱਲ ਨੇ 215.48 ਕਰੋੜ ਰੁਪਏ ਦਾ ਲਾਭਾਂਸ਼ ਅਦਾ ਕੀਤਾ
ਵਿੱਤ ਮੰਤਰਾਲੇ ਦੇ ਆਰਥਿਕ ਮਾਮਲਿਆਂ ਦੇ ਵਿਭਾਗ  ਦੇ ਸ਼ਿਡਿਊਲ—1 , ਮਿੰਨੀ ਰਤਨਾ ਸ਼੍ਰੇਣੀ—1 , ਸੀ ਪੀ ਐੱਸ ਸੀ ਨੇ 2019—20 ਵਰ੍ਹੇ ਲਈ ਭਾਰਤ ਸਰਕਾਰ ਨੂੰ 215.48 ਕਰੋੜ ਰੁਪਏ ਦਾ ਅੰਤਿਮ ਲਾਭਾਂਸ਼ ਦਾ ਭੁਗਤਾਨ ਕੀਤਾ ਹੈ । ਇਹ ਲਾਭਾਂਸ਼ 31 ਮਾਰਚ 2020 ਤੱਕ ਕੰਪਨੀ ਦੀ ਕੁਲ ਲਾਗਤਾ ਦਾ 5% ਹੈ ।  । ਇਸ ਨਾਲ ਡੀ ਆਈ ਪੀ ਏ ਐੱਮ ਦੇ ਨਿਰਦੇਸ਼ਾਂ ਦੀ ਪਾਲਣਾ ਕੀਤੀ ਗਈ ਹੈ ।
ਲਾਭਾਂਸ਼ ਦਾ ਚੈੱਕ ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਮਾਮਲਿਆਂ ਦੀ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਨੂੰ ਐੱਸ ਪੀ ਐੱਮ ਸੀ ਆਈ ਐੱਲ ਦੇ ਸੀ ਐੱਮ ਡੀ ਸ਼੍ਰੀਮਤੀ ਤ੍ਰਿਪਤੀ ਪੀ ਘੋਸ਼ ਨੇ ਸ਼੍ਰੀ ਅਜੇ ਕੁਮਾਰ ਸ਼੍ਰੀਵਾਸਤਵ , ਡਾਇਰੈਕਟਰ ਤਕਨੀਕੀ ਨਾਲ ਡੀ ਈ ਏ ਦੇ ਸਕੱਤਰ ਸ਼ੀ੍ ਤਰੁਣ ਬਜਾਜ ਅਤੇ ਵਿੱਤ ਮੰਤਰਾਲੇ ਦੇ ਡੀ ਈ ਏ ਵਿੱਚ ਸੀਨੀਅਰ ਆਰਥਿਕ ਸਲਾਹਕਾਰ  ਡਾਕਟਰ ਸੁਸ਼ਾਂਕ ਸਕਸੈਨਾ ਦੀ ਹਾਜ਼ਰੀ ਵਿੱਚ ਦਿੱਤਾ ।
ਐੱਸ ਪੀ ਐੱਮ ਸੀ ਆਈ ਐੱਲ ਨੇ ਸਾਲ 2019—20 ਦੌਰਾਨ ਬੈਂਕ ਨੋਟਾਂ , ਸਿੱਕਿਆਂ , ਸੁਰੱਖਿਆ ਪੇਪਰਾਂ , ਪਾਸਪੋਰਟਾਂ , ਸਿਕਿਓਰਿਟੀ ਇੰਕਸ ਅਤੇ ਹੋਰ ਸਿਕਿਓਰਿਟੀ ਉਤਪਾਦਾਂ ਦੇ ਨਿਰਮਾਣ ਦੇ ਟੀਚੇ ਪ੍ਰਾਪਤ ਕੀਤੇ ਹਨ । ਸੀ ਪੀ ਐੱਮ ਸੀ ਆਈ ਐੱਲ ਨੇ ਸਾਲ 2019—20 ਵਿੱਚ ਬੈਂਕ ਨੋਟਾਂ ਦੇ 9,824 ਮਿਲੀਅਨ ਪੀਸ , ਸਿੱਕਿਆਂ ਦੇ 3,282 ਮਿਲੀਅਨ ਪੀਸ , 7010 ਮੀਟ੍ਰਿਕ ਟਨ  ਸਿਕਿਓਰਿਟੀ ਪੇਪਰ , 851 ਮੀਟ੍ਰਿਕ ਟਨ  ਸਿਕਿਓਰਿਟੀ ਇੰਕ ਦਾ ਨਿਰਮਾਣ ਕੀਤਾ ਹੈ । ਸਾਲ 2019—20 ਦੌਰਾਨ ਕੰਪਨੀ ਦੇ ਸੰਚਾਲਨ ਤੋਂ 4,966 ਕਰੋੜ ਰੁਪਏ ਦਾ ਮਾਲੀਆ ਅਤੇ ਟੈਕਸ ਤੋਂ ਪਹਿਲਾਂ ਲਾਭ ਵੱਧ ਕੇ 1026.79 ਕਰੋੜ ਰੁਪਏ ਹੋਇਆ ਹੈ । ਐੱਸ ਪੀ ਐੱਮ ਸੀ ਆਈ ਐੱਲ ਨੇ ਸਾਲ 2019—20 ਲਈ ਜਨਤਕ ਉਦਮ ਵਿਭਾਗ ਤੋਂ ਕਾਰਪੋਰੇਟ ਸ਼ਾਸਨ ਲਈ "ਐਕਸੇਲੈਂਟ ਗ੍ਰੇਡਿੰਗ" ਪ੍ਰਾਪਤ ਕੀਤੀ ਹੈ ।
ਆਰ ਐੱਮ / ਕੇ ਐੱਮ ਐੱਨ
(Visitor Counter : 132
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਅਟਲ ਭੂ-ਜਲ ਸਕੀਮ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਸੈਂਟਰਲ ਸੈਕਟਰ ਸਕੀਮ, ਅਟਲ ਭੂ-ਜਲ ਸਕੀਮ  ਦੇ ਲਾਗੂਕਰਨ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਸਕੀਮ ਦਾ ਕੁੱਲ ਖਰਚ 6000 ਕਰੋੜ ਰੁਪਏ ਹੈ ਅਤੇ ਇਹ ਪੰਜ ਵਰ੍ਹਿਆਂ ਦੀ ਮਿਆਦ  ਵਿੱਚ ਲਾਗੂ ਕੀਤੀ ਜਾਵੇਗੀ ।
ਇਸ ਸਕੀਮ ਦਾ ਉਦੇਸ਼ 7 ਰਾਜਾਂ- ਗੁਜਰਾਤ, ਹਰਿਆਣਾ, ਕਰਨਾਟਕ, ਮੱਧ ਪ੍ਰਦੇਸ਼, ਮਹਾਰਾਸ਼ਟਰ, ਰਾਜਸਥਾਨ ਅਤੇ ਉੱਤਰ ਪ੍ਰਦੇਸ਼ ਦੇ ਪਹਿਚਾਣ ਕੀਤੇ ਗਏ ਤਰਜੀਹੀ ਖੇਤਰਾਂ ਵਿੱਚ ਭਾਈਚਾਰਕ ਭਾਗੀਦਾਰੀ ਰਾਹੀਂ ਭੂ-ਜਲ ਪ੍ਰਬੰਧਨ ਵਿੱਚ ਸੁਧਾਰ ਲਿਆਉਣਾ ਹੈ। ਇਸ ਸਕੀਮ ਦੇ ਲਾਗੂਕਰਨ ਇਨ੍ਹਾਂ ਰਾਜਾਂ ਦੇ 78 ਜ਼ਿਲ੍ਹਿਆਂ ਵਿੱਚ ਲਗਭਗ 8350 ਗ੍ਰਾਮ ਪੰਚਾਇਤਾਂ ਨੂੰ ਲਾਭ ਮਿਲਣ ਦੀ ਉਮੀਦ ਹੈ। ਅਟਲ ਜਲ, ਮੰਗ ਪੱਖੀ ਪ੍ਰਬੰਧਨ ’ਤੇ ਪਹਿਲ ਦੇ ਅਧਾਰ ‘ਤੇ ਧਿਆਨ ਦਿੰਦੇ ਹੋਏ ਗ੍ਰਾਮ ਪੰਚਾਇਤ ਦੀ ਅਗਵਾਈ ਵਿੱਚ ਭੂ-ਜਲ ਪ੍ਰਬੰਧਨ ਅਤੇ ਵਿਵਹਾਰ ਪਰਿਵਰਤਨ ਨੂੰ ਹੁਲਾਰਾ ਦੇਵੇਗੀ ।
6000 ਕਰੋੜ ਰੁਪਏ ਦੇ ਕੁੱਲ ਖਰਚ ਵਿੱਚ 50%, ਵਿਸ਼ਵ ਬੈਂਕ ਕਰਜ਼ੇ ਦੇ ਰੂਪ ਵਿੱਚ ਹੋਵੇਗਾ, ਜਿਸ ਦਾ ਪੁਨਰ ਭੁਗਤਾਨ ਕੇਂਦਰ ਸਰਕਾਰ ਕਰੇਗੀ । ਬਕਾਇਆ 50% ਨਿਯਮਿਤ ਬਜਟ ਸਹਾਇਤਾ ਨਾਲ ਕੇਂਦਰੀ ਮਦਦ ਦੇ ਰੂਪ ਵਿੱਚ ਹੋਵੇਗਾ । ਵਿਸ਼ਵ ਬੈਂਕ ਦਾ ਪੂਰਾ ਕਰਜ਼ ਹਿੱਸਾ ਅਤੇ ਕੇਂਦਰੀ ਮਦਦ ਰਾਜਾਂ ਨੂੰ ਅਨੁਦਾਨ ਵਜੋਂ ਦਿੱਤੇ ਜਾਣਗੇ ।
ਅਟਲ ਜਲ ਦੇ ਦੋ ਪ੍ਰਮੁੱਖ ਹਿੱਸੇ ਹਨ –
A. ਰਾਜਾਂ ਵਿੱਚ ਸਥਾਈ ਭੂ-ਜਲ ਪ੍ਰਬੰਧਨ ਲਈ ਸੰਸਥਾਗਤ ਪ੍ਰਬੰਧਨਾਂ ਨੂੰ ਮਜ਼ਬੂਤ ਬਣਾਉਣ ਲਈ ਸੰਸਥਾਗਤ ਮਜ਼ਬੂਤੀ ਅਤੇ ਸਮਰੱਥਾ ਉਸਾਰੀ ਹਿੱਸੇ, ਇਸ ਵਿੱਚ ਨੈੱਟਵਰਕ ਨਿਗਰਾਨੀ ਅਤੇ ਸਮਰੱਥਾ ਨਿਰਮਾਣ ਵਿੱਚ ਸੁਧਾਰ ਅਤੇ ਪਾਣੀ ਉਪਯੋਗਕਰਤਾ ਯੂਨੀਅਨਾਂ ਨੂੰ ਮਜ਼ਬੂਤ ਬਣਾਉਣਾ ਸ਼ਾਮਲ ਹੈ ।
B. ਡੇਟਾ ਵਿਸਤਾਰ , ਜਲ ਸੁਰੱਖਿਆ ਸਕੀਮਵਾਂ ਨੂੰ ਤਿਆਰ ਕਰਨਾ, ਮੌਜੂਦਾ ਸਕੀਮਵਾਂ ਦੇ ਤਾਲਮੇਲ ਦੇ ਮਾਧਿਅਮ ਨਾਲ ਪ੍ਰਬੰਧਨ ਪ੍ਰਯਤਨਾਂ ਨੂੰ ਲਾਗੂ ਕਰਨਾ, ਮੰਗ ਪੱਖੀ ਪ੍ਰਬੰਧਨ ਪ੍ਰਕਿਰਿਆਵਾਂ ਨੂੰ ਅਪਣਾਉਣ ਜਿਹੀਆਂ ਉੱਨਤ ਭੂ-ਜਲ ਪ੍ਰਬੰਧਨ ਪ੍ਰਕਿਰਿਆਵਾਂ ਵਿੱਚ ਉਪਲੱਬਧੀਆਂ ਲਈ ਰਾਜਾਂ ਨੂੰ ਪ੍ਰੋਤਸਾਹਨ ਦੇਣ ਲਈ ਪ੍ਰੋਤਸਾਹਨ ਹਿੱਸੇ  ।
i. ਵੱਖ-ਵੱਖ ਪੱਧਰਾਂ ’ਤੇ ਹਿਤਧਾਰਕਾਂ ਦੇ ਸਮਰੱਥਾ ਨਿਰਮਾਣ ਅਤੇ ਭੂ-ਜਲ ਨਿਗਰਾਨੀ ਨੈੱਟਵਰਕ ਵਿੱਚ ਸੁਧਾਰ ਲਈ ਸੰਸਥਾਗਤ ਮਜ਼ਬੂਤੀ ਨਾਲ ਧਰਤੀ-ਜਲ ਡੇਟਾ ਭੰਡਾਰਨ, ਅਦਾਨ - ਪ੍ਰਦਾਨ, ਵਿਸ਼ਲੇਸ਼ਣ ਅਤੇ ਵਿਸਤਾਰ ਨੂੰ ਹੁਲਾਰਾ ਮਿਲੇਗਾ ।
ii. ਉੱਨਤ ਡੇਟਾਬੇਸ ’ਤੇ ਉੱਨਤ ਅਤੇ ਰੀਅਲਿਸਟਿਕ  ਜਲ ਪ੍ਰਬੰਧਨ ਅਤੇ ਪੰਚਾਇਤ ਪੱਧਰ ’ਤੇ ਭਾਈਚਾਰਕ ਅਗਵਾਈ ਵਾਲੀਆਂ ਜਲ ਸੁਰੱਖਿਆ ਸਕੀਮਵਾਂ ਨੂੰ ਤਿਆਰ ਕਰਨਾ ।
iii. ਭਾਰਤ ਸਰਕਾਰ ਅਤੇ ਰਾਜ ਸਰਕਾਰਾਂ ਦੀਆਂ ਵਿਭਿੰਨ ਮੌਜੂਦਾ ਅਤੇ ਨਵੀਆਂ ਸਕੀਮਵਾਂ ਦੇ ਤਾਲਮੇਲ ਦੇ ਮਾਧਿਅਮ ਰਾਹੀਂ ਜਲ ਸੁਰੱਖਿਆ ਸਕੀਮਵਾਂ ਨੂੰ ਲਾਗੂ ਕਰਨਾ, ਤਾਂਕਿ ਨਿਰੰਤਰ ਭੂ-ਜਲ ਪ੍ਰਬੰਧਨ ਲਈ ਫੰਡਾਂ ਦੀ ਨਿਆਂਸੰਗਤ ਅਤੇ ਪ੍ਰਭਾਵੀ ਵਰਤੋਂ ਵਿੱਚ ਮਦਦ ਮਿਲੇ ।
iv. ਸੂਖਮ ਸਿੰਚਾਈ, ਫਸਲ ਵਿਵਿਧਤਾ, ਇਲੈਕਟ੍ਰੀਸਿਟੀ ਫੀਡਰ ਸੈਪਰੇਸ਼ਨ ਆਦਿ ਜਿਹੇ ਮੰਗ ਪੱਖੀ ਉਪਰਾਲਿਆਂ ’ਤੇ ਧਿਆਨ ਦਿੰਦੇ ਹੋਏ ਉਪਲੱਬਧ ਭੂ-ਜਲ ਸੰਸਾਧਨਾਂ ਦੀ ਉਚਿਤ ਵਰਤੋਂ ਕਰਨਾ ।
ਪ੍ਰਭਾਵ
a. ਸਥਾਨਕ ਭਾਈਚਾਰਿਆਂ ਦੀ ਸਰਗਰਮ ਭਾਗੀਦਾਰੀ ਨਾਲ ਪ੍ਰੋਜੈਕਟ ਖੇਤਰ ਵਿੱਚ ਜਲ ਜੀਵਨ ਮਿਸ਼ਨ ਲਈ ਸੰਸਾਧਨ ਨਿਰੰਤਰਤਾ।
b. ਕਿਸਾਨਾਂ ਦੀ ਆਮਦਨ ਦੁੱਗਣੀ ਕਰਨ ਦੇ ਟੀਚੇ ਵਿੱਚ ਯੋਗਦਾਨ ਮਿਲੇਗਾ।
c. ਭਾਗੀਦਾਰੀ ਭੂ-ਜਲ ਪ੍ਰਬੰਧਨ ਨੂੰ ਹੁਲਾਰਾ ਮਿਲੇਗਾ।
d. ਵੱਡੇ ਪੈਮਾਨੇ ’ਤੇ ਸੁਧਰੀ ਹੋਈ ਜਲ ਉਪਯੋਗ ਨਿਪੁੰਨਤਾ ਅਤੇ ਉੱਨਤ ਫਸਲ ਪੱਧਤੀ ਨੂੰ ਹੁਲਾਰਾ।
e. ਭੂ-ਜਲ ਸੰਸਾਧਨਾਂ ਦੇ ਨਿਪੁੰਨ ਅਤੇ ਸਮਾਨ ਉਪਯੋਗ ਅਤੇ ਭਾਈਚਾਰਕ ਪੱਧਰ ’ਤੇ ਮੁਮਕਿਨ ਪਰਿਵਰਤਨ ਨੂੰ ਹੁਲਾਰਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜਨਜਾਗਰੂਕਤਾ ਅਤੇ ਜਨਭਾਗੀਦਾਰੀ ਦੇ ਜ਼ਰੀਏ ਕੁਪੋਸ਼ਣ ਦੇ ਖਤਰੇ ਨਾਲ ਨਿਪਟਣ ਬਾਰੇ ਬਲਾਂਗੀਰ, ਓਡੀਸ਼ਾ ਦੀ ਸਾਂਸਦ ਦੇ ਟਵੀਟ ਥ੍ਰੈੱਡ ਨੂੰ ਸਾਂਝਾ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜਨਜਾਗਰੂਕਤਾ ਅਤੇ ਜਨਭਾਗੀਦਾਰੀ ਦੇ ਜ਼ਰੀਏ ਕੁਪੋਸ਼ਣ ਦੇ ਖਤਰੇ ਨਾਲ ਨਿਪਟਣ ਬਾਰੇ ਬਲਾਂਗੀਰ, ਓਡੀਸ਼ਾ ਦੀ ਸਾਂਸਦ ਸ਼੍ਰੀਮਤੀ ਸੰਗੀਤਾ ਕੁਮਾਰੀ ਸਿੰਘ ਦਿਓ  ਦੇ ਟਵੀਟ ਥ੍ਰੈੱਡ ਨੂੰ ਸਾਂਝਾ ਕੀਤਾ ਹੈ।
ਇੱਕ ਟਵੀਟ ਥ੍ਰੈੱਡ ਵਿੱਚ ਬਲਾਂਗੀਰ, ਓਡੀਸ਼ਾ ਦੀ ਸਾਂਸਦ ਨੇ ਕੇਂਦਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰਾਲੇ ਦੇ ਤਤਵਾਧਾਨ ਵਿੱਚ ਸਰਕਾਰ ਦੇ ਪੋਸ਼ਣ ਅਭਿਯਾਨ ਦੇ ਪ੍ਰਭਾਵ ਬਾਰੇ ਦੱਸਿਆ ਹੈ। ਉਨ੍ਹਾਂ ਨੇ ਕਿਹਾ ਹੈ ਕਿ ਪੋਸ਼ਣ ਅਭਿਯਾਨ ਇਹ ਸੁਨਿਸ਼ਚਿਤ ਕਰ ਰਿਹਾ ਹੈ ਕਿ ਬੱਚੇ ਹੁਣ ਸਵਸਥ ਪੈਦਾ ਹੋਣ ਅਤੇ ਉਨ੍ਹਾਂ ਦਾ ਭਰਪੂਰ ਪੋਸ਼ਣ ਹੋਵੇ। ਉਨ੍ਹਾਂ ਨੇ ਸਵੱਛ ਭਾਰਤ ਦੇ ਵਿਸ਼ੇ ਵਿੱਚ ਪ੍ਰਧਾਨ ਮੰਤਰੀ ਦੁਆਰਾ ਲੋਕਾਂ ਨੂੰ ਦਿੱਤੇ ਗਏ ਸੱਦੇ ਦਾ ਜ਼ਿਕਰ ਕਰਦੇ ਹੋਏ ਕਿਹਾ ਕਿ ਲੋਕ ਪ੍ਰਧਾਨ ਮੰਤਰੀ ਦੇ ਸੱਦੇ ਦੇ ਨਾਲ ਮਜ਼ਬੂਤੀ ਨਾਲ ਜੁੜ ਗਏ ਸਨ। ਇਸੇ ਤਰ੍ਹਾਂ ਪੋਸ਼ਣ ਅਭਿਯਾਨ ਹੈ, ਜੋ ਸਰਕਾਰ ਦੇ ਕਾਰਗਰ ਲਾਗੂਕਰਨ ਤੇ ਨਾਗਰਿਕਾਂ ਦੀ ਸਰਗਰਮ ਭਾਗੀਦਾਰੀ ਦੇ ਕਾਰਨ ਸਫ਼ਲ ਹੋ ਰਿਹਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਜਨਜਾਗਰੂਕਤਾ ਅਤੇ ਜਨਭਾਗੀਦਾਰੀ ਦੇ ਜ਼ਰੀਕੇ ਕੁਪੋਸ਼ਣ ਦੇ ਖਤਰੇ ਨਾਲ ਨਿਪਟਣ ਬਾਰੇ ਰੋਚਕ ਟਵੀਟ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਵੱਲੋਂ ਪੰਡਿਤ ਭੀਮਸੇਨ ਜੋਸ਼ੀ ਨੂੰ ਉਨ੍ਹਾਂ ਦੀ ਜਯੰਤੀ ਮੌਕੇ ਸ਼ਰਧਾਂਜਲੀ ਭੇਟ
ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੇ ਪੰਡਿਤ ਭੀਮਸੇਨ ਜੋਸ਼ੀ ਨੂੰ ਉਨ੍ਹਾਂ ਦੀ ਜਯੰਤੀ ਮੌਕੇ ਸ਼ਰਧਾਂਜਲੀ ਭੇਟ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਇੱਕ ਟਵੀਟ ’ਚ ਕਿਹਾ,‘ਮੈਂ ਪੰਡਿਤ ਭੀਮਸੇਨ ਜੋਸ਼ੀ ਜੀ ਨੂੰ ਉਨ੍ਹਾਂ ਦੀ ਜਯੰਤੀ ਮੌਕੇ ਸ਼ਰਧਾਂਜਲੀ ਭੇਟ ਕਰਦਾ ਹਾਂ। ਅਸੀਂ ਸਭਿਆਚਾਰ ਤੇ ਸੰਗੀਤ ਦੇ ਵਿਸ਼ਵ ਉਨ੍ਹਾਂ ਦੀ ਮਹਾਨ ਦੇਣ ਨੂੰ ਚੇਤੇ ਕਰਦੇ ਹਾਂ। ਉਨ੍ਹਾਂ ਦੀਆਂ ਸੰਗੀਤ ਪੇਸ਼ਕਾਰੀਆਂ ਨੂੰ ਪੂਰੀ ਦੁਨੀਆ ਵਿੱਚ ਹਰਮਨਪਿਆਰਤਾ ਮਿਲੀ ਹੈ। ਇਹ ਸਾਲ ਖ਼ਾਸ ਹੈ ਕਿਉਂਕਿ ਅਸੀਂ ਉਨ੍ਹਾਂ ਦੀ ਜਨਮ–ਸ਼ਤਾਬਦੀ ਦੇ ਜਸ਼ਨ ਸ਼ੁਰੂ ਕਰ ਰਹੇ ਹਾਂ।’
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਨੇ ਉੱਤਰ ਸਿੱਕਮ ਵਿੱਚ ਬੀ ਆਰ ਓ ਸੜਕ ਰਾਸ਼ਟਰ ਨੂੰ ਸਮਰਪਿਤ ਕੀਤੀ — ਇਹ ਰੱਖਿਆ ਤਿਆਰੀਆਂ ਅਤੇ ਸਮਾਜਿਕ ਤੇ ਆਰਥਿਕ ਵਿਕਾਸ ਲਈ ਵੱਡਾ ਹੁਲਾਰਾ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਸਿੱਕਮ ਵਿੱਚ 19.85 ਕਿਲੋਮੀਟਰ ਰਾਸ਼ਟਰੀ ਸ਼ਾਹ ਮਾਰਗ 310 ਦੀ ਬਦਲਵੀਂ ਸੜਕ ਰਾਸ਼ਟਰ ਨੂੰ ਸਮਰਪਿਤ ਕੀਤੀ ਹੈ । ਪੁਰਾਣੀ ਸੜਕ ਕਈ ਥਾਵਾਂ ਤੋਂ ਧਰਤੀ ਵਿੱਚ ਧੱਸਣ ਅਤੇ ਹੋਰ ਕੁਦਰਤੀ ਆਪਦਾਂ ਕਰਕੇ ਬਹੁਤ ਜਿ਼ਆਦਾ ਖ਼ਰਾਬ ਹੋ ਗਈ ਸੀ ਅਤੇ ਇਹ ਸੜਕ ਸਾਰੇ ਉੱਤਰ ਸਿੱਕਮ ਵਿੱਚ ਖਾਸ ਤੌਰ ਤੇ ਨਥੁਲਾ ਖੇਤਰ ਵਿੱਚ ਰੱਖਿਆ ਤਿਆਰੀਆਂ ਲਈ ਬਹੁਤ ਮਹੱਤਵਪੂਰਨ ਸੜਕ ਵਜੋਂ ਕੰਮ ਕਰਦੀ ਸੀ । ਇਸ ਮੌਕੇ ਤੇ ਇਕੱਠ ਨੂੰ ਰਕਸ਼ਾ ਮੰਤਰੀ ਨੇ ਸੰਬੋਧਨ ਕਰਦਿਆਂ ਬਾਰਡਰ ਰੋਡ ਓਰਗਨਾਈਜੇਸ਼ਨ ਵੱਲੋਂ ਬੇਹਤਰੀਨ ਗੁਣਵਤਾ ਵਾਲਾ ਬੁਨਿਆਦੀ ਢਾਂਚਾ ਰਿਕਾਰਡ ਸਮੇਂ ਅਤੇ ਘੱਟੋ ਘੱਟ ਲਾਗਤ ਨਾਲ ਤਿਆਰ ਕਰਨ ਲਈ ਅਡੋਲ ਵਚਨਬੱਧਤਾ ਦੀ ਪ੍ਰਸ਼ੰਸਾ ਕੀਤੀ ਹੈ ।
ਰਕਸ਼ਾ ਮੰਤਰੀ ਨੇ ਸਰਕਾਰ ਵੱਲੋਂ ਦੂਰ ਦਰਾਡੇ ਖੇਤਰਾਂ ਵਿੱਚ ਵਿਕਾਸ ਲਈ ਬੁਨਿਆਦੀ ਢਾਂਚੇ ਨੂੰ ਵਿਕਾਸ ਕਰਨ ਦੀ ਮੁਹਿੰਮ ਦਾ ਜਿ਼ਕਰ ਕਰਦਿਆਂ ਕਿਹਾ ਕਿ ਇਹ ਬੁਨਿਆਦੀ ਢਾਂਚਾ ਕੇਵਲ ਰੱਖਿਆ ਤਿਆਰੀਆਂ ਨੂੰ ਹੀ ਨਹੀਂ ਵਧਾਉਂਦਾ ਬਲਕਿ ਖੇਤਰ ਦੇ ਸਮਾਜਿਕ ਆਰਥਿਕ ਵਿਕਾਸ ਨੂੰ ਵੀ ਉਤਸ਼ਾਹ ਦਿੰਦਾ ਹੈ । ਪ੍ਰਧਾਨ ਮੰਤਰੀ ਦੀ ਉੱਤਰ ਪੂਰਬ ਨੀਤੀ ਨਾਲ ਮੇਲ ਖਾਂਦੇ ਬੁਨਿਆਦੀ ਢਾਂਚੇ ਦੇ ਵਿਕਾਸ ਵਿੱਚ ਤੇਜ਼ੀ ਲਿਆਉਣ ਦੇ ਯਤਨਾਂ ਨੂੰ ਦੁਹਰਾਉਂਦਿਆਂ ਮੰਤਰੀ ਨੇ ਰਾਸ਼ਟਰੀ ਹਾਈਵੇ ਲਈ ਬਦਲਵੀਂ ਸੜਕ ਦੇ ਨਿਰਮਾਣ ਦੀ ਗਤੀ ਨੂੰ ਉਜਾਗਰ ਕਰਦਿਆਂ ਕਿਹਾ ਕਿ ਇਹ ਸੜਕ 2009 ਤੋਂ ਲੰਬਿਤ ਸੀ , ਜਿਸ ਨੂੰ ਪਿਛਲੇ ਦੋ ਸਾਲਾਂ ਵਿੱਚ ਮੁਕੰਮਲ ਕੀਤਾ ਗਿਆ ਹੈ । ਸਿੱਕਮ ਦੇ ਮੁੱਖ ਮੰਤਰੀ ਪ੍ਰੇਮ ਸਿੰਘ ਤੇਮਾਂਗ ਨੇ ਇਸ ਨਵੀਂ ਸੜਕ ਦੇ ਸਕਾਰਾਤਮਕ ਅਸਰ ਨੂੰ ਸਾਹਮਣੇ ਲਿਆਉਂਦਿਆਂ ਕਿਹਾ ਕਿ ਇਸ ਨਾਲ ਸੈਰ ਸਪਾਟਾ ਨੂੰ ਉਤਸ਼ਾਹ ਤਾਂ ਮਿਲੇਗਾ ਹੀ , ਇਸਦੇ ਨਾਲ ਨਾਲ ਸੂਬੇ ਵਿੱਚ ਸਮਾਜਿਕ ਆਰਥਿਕ ਵਿਕਾਸ ਵੀ ਹੋਵੇਗਾ । ਸੂਬੇ ਦੀ ਆਰਥਿਕਤਾ ਦੇ ਸੈਰ ਸਪਾਟਾ ਨੂੰ ਮੁੱਖ ਥੰਮ੍ਹ ਵਜੋਂ ਦਸਦਿਆਂ ਸੜਕ ਨੂੰ ਤੇਜ਼ੀ ਨਾਲ ਮੁਕੰਮਲ ਕਰਨ ਲਈ ਕੇਂਦਰ ਸਰਕਾਰ ਅਤੇ ਬੀ ਆਰ ਓ ਦੀ ਵੱਡੀ ਪ੍ਰਸ਼ੰਸਾ ਕੀਤੀ ਹੈ ।
ਬੀ ਆਰ ਓ ਨੇ ਪਿਛਲੇ ਕੁਝ ਸਾਲਾਂ ਵਿੱਚ ਸਮੱਗਰੀ , ਤੰਤਰ , ਨਿਰਮਾਣ ਤਕਨੀਕਾਂ ਵਿੱਚ ਤਕਨਾਲੋਜੀ ਦੇ ਮਿਸ਼ਰਨ ਰਾਹੀਂ ਆਪਣੀਆਂ ਸਮਰੱਥਾਵਾਂ ਦਾ ਬੇਮਿਸਾਲ ਵਾਧਾ ਕੀਤਾ ਹੈ । ਦਾ ਅਟੱਲ ਟਨਲ , ਡੀ ਐੱਸ — ਡੀ ਬੀ ਓ ਰੋਡ ਜੋ ਨੈਸ਼ਨਲ ਹਾਈਵੇ ਦੀ ਨਵੀਂ ਸੜਕ ਹੈ , ਬੀ ਆਰ ਓ ਦੀਆਂ ਮਿਆਰੀ ਗੁਣਵਤਾ ਅਤੇ ਤੇਜ਼ੀ ਨਾਲ ਕੀਤੇ ਕੰਮਾਂ ਦੀਆਂ ਉਦਾਹਰਣਾਂ ਹਨ , ਜੋ ਬੀ ਆਰ ਓ ਦੀ ਰਣਨੀਤਕ ਅਤੇ ਕੰਮ ਕਰਨ ਦੀਆਂ ਤਿਆਰੀਆਂ ਦਰਸਾਉਂਦੀ ਹੈ । ਰਕਸ਼ਾ ਮੰਤਰੀ ਨੇ ਬੀ ਆਰ ਓ ਵੱਲੋਂ ਭਵਿੱਖ ਵਿੱਚ ਕੀਤੇ ਜਾਣ ਵਾਲੇ ਕੰਮਾਂ ਨੂੰ ਵੀ ਉਜਾਗਰ ਕੀਤਾ ਅਤੇ ਵਿਸ਼ਵਾਸ ਪ੍ਰਗਟ ਕੀਤਾ ਕਿ ਆਤਮਨਿਰਭਰ ਭਾਰਤ ਆਉਂਦੇ ਸਾਲਾਂ ਵਿੱਚ ਬਹੁਤ ਤੇਜ਼ੀ ਨਾਲ ਅੱਗੇ ਵਧੇਗਾ ।
ਏ ਬੀ ਬੀ / ਐੱਨ ਏ ਐੱਮ ਪੀ ਆਈ / ਆਰ ਏ ਜੇ ਆਈ ਬੀ
(Visitor Counter : 217
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਾਜਾ ਪਰਬ ’ਤੇ ਓਡੀਸ਼ਾ ਦੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਾਜ ਭਰ ਵਿੱਚ ਮਨਾਏ ਜਾ ਰਹੇ ਰਾਜਾ ਪਰਬ ਉਤਸਵ ’ਤੇ ਓਡੀਸ਼ਾ ਦੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਪੂਰੇ ਓਡੀਸ਼ਾ ਵਿੱਚ ਮਨਾਏ ਜਾ ਰਹੇ ਰਾਜਾ ਪਰਬ ਉਤਸਵ ’ਤੇ ਵਧਾਈਆਂ। ਇਹ ਸ਼ੁਭ ਸਮਾਂ ਆਪਣੇ ਨਾਲ ਚੰਗੀ ਸਿਹਤ ਅਤੇ ਸਮ੍ਰਿੱਧੀ ਦੀ ਭਰਪੂਰਤਾ ਪ੍ਰਦਾਨ ਕਰੇ। ਚਾਰੇ ਪਾਸੇ ਖੁਸ਼ੀਆਂ ਵਰਸਣ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 16 ਨਵੰਬਰ ਨੂੰ ਜੈਨ–ਆਚਾਰਿਆ ਸ਼੍ਰੀ ਵਿਜੈ ਵੱਲਭ ਸੁਰੀਸ਼ਵਰ ਜੀ ਮਹਾਰਾਜ ਦੀ 151ਵੀਂ ਜਯੰਤੀ ਮੌਕੇ ‘ਸ਼ਾਂਤੀ ਦੀ ਪ੍ਰਤਿਮਾ’ ਦਾ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 16 ਨਵੰਬਰ, 2020 ਨੂੰ ਦੁਪਹਿਰ 12:30 ਵਜੇ ਵੀਡੀਓ ਕਾਨਫ਼ਰੰਸਿੰਗ ਜ਼ਰੀਏ ਜੈਨ–ਆਚਾਰਿਆ ਸ਼੍ਰੀ ਵਿਜੈ ਵੱਲਭ ਸੁਰੀਸ਼ਵਰ ਜੀ ਮਹਾਰਾਜ ਦੀ 151ਵੀਂ ਜਯੰਤੀ ਮੌਕੇ ‘ਸ਼ਾਂਤੀ ਦੀ ਪ੍ਰਤਿਮਾ’ ਦਾ ਉਦਘਾਟਨ ਕਰਨਗੇ।
ਸ਼੍ਰੀ ਵਿਜੈ ਵੱਲਭ ਸੁਰੀਸ਼ਵਰ ਜੀ ਮਹਾਰਾਜ  ਨੇ ਭਗਵਾਨ ਮਹਾਵੀਰ ਜੀ ਦੇ ਸੰਦੇਸ਼ ਦਾ ਪਸਾਰ ਕਰਨ ਲਈ ਨਿਸ਼ਕਾਮ ਢੰਗ ਅਤੇ ਸਮਰਪਣ ਦੀ ਭਾਵਨਾ ਨਾਲ ਕੰਮ ਕਰਦਿਆਂ ਇੱਕ ਜੈਨ ਸੰਤ ਵਜੋਂ ਬਹੁਤ ਸਾਦਾ ਜੀਵਨ ਬਤੀਤ ਕੀਤਾ ਸੀ। ਉਨ੍ਹਾਂ ਜਨ–ਸਾਧਾਰਣ ਦੀ ਭਲਾਈ ਲਈ ਅਣਥੱਕ ਕਾਰਜ ਕੀਤੇ ਸਨ, ਸਿੱਖਿਆ ਦਾ ਪਸਾਰ ਕੀਤਾ, ਸਮਾਜਿਕ ਬੁਰਾਈਆਂ ਦਾ ਖ਼ਾਤਮਾ ਕੀਤਾ, ਪ੍ਰੇਰਣਾਦਾਇਕ ਸਾਹਿਤ  ਦੀ ਸਿਰਜਣਾ ਕੀਤੀ ਅਤੇ ਆਜ਼ਾਦੀ ਦੇ ਸੁਤੰਤਰਤਾ ਸੰਗ੍ਰਾਮ ਅਤੇ ਸਵਦੇਸ਼ੀ ਲਹਿਰ ਦਾ ਸਰਗਰਮੀ ਨਾਲ ਸਮਰਥਨ ਕੀਤਾ। ਉਨ੍ਹਾਂ ਦੀ ਪ੍ਰੇਰਣਾ ਸਦਕਾ ਕਾਲਜਾਂ, ਸਕੂਲਾਂ ਤੇ ਅਧਿਐਨ–ਕੇਂਦਰਾਂ ਸਮੇਤ 50 ਤੋਂ ਵੱਧ ਪ੍ਰਮੁੱਖ ਵਿੱਦਿਅਕ ਅਦਾਰੇ ਇਸ ਵੇਲੇ ਕਈ ਰਾਜਾਂ ਵਿੱਚ ਚਲ ਰਹੇ ਹਨ। ਉਨ੍ਹਾਂ ਦੇ ਸਨਮਾਨ ਵਿੱਚ ਜਿਹੜੀ ਪ੍ਰਤਿਮਾ ਤੋਂ ਪਰਦਾ ਹਟਾਇਆ ਜਾਣਾ ਹੈ, ਉਸ ਦਾ ਨਾਮ ‘ਸ਼ਾਂਤੀ ਦੀ ਪ੍ਰਤਿਮਾ’ ਰੱਖਿਆ ਗਿਆ ਹੈ। ਕੁੱਲ 151 ਇੰਚ ਲੰਬੀ ਇਹ ਪ੍ਰਤਿਮਾ ਅਸ਼ਟਧਾਤੂ ਭਾਵ 8 ਧਾਤਾਂ ਨਾਲ ਬਣਾਈ ਗਈ ਹੈ ਤੇ ਤਾਂਬੇ ਦੀ ਮਾਤਰਾ ਸਭ ਤੋਂ ਵੱਧ ਹੈ ਅਤੇ ਇਸ ਨੂੰ ਰਾਜਸਥਾਨ ਦੇ ਪਾਲੀ ਵਿਖੇ ਸਥਿਤ ਵਿਜੈ ਵੱਲਭ ਸਾਧਨਾ ਕੇਂਦਰ ’ਚ ਸਥਾਪਿਤ ਕੀਤਾ ਜਾ ਰਿਹਾ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਆਪਣੀ ਅਤੇ ਦੂਜਿਆਂ ਦੀ ਸੁਰੱਖਿਆ ਲਈ ਕੋਵਿਡ ਉਚਿਤ ਵਿਵਹਾਰ ਦਾ ਪਾਲਣ ਕਰੋ
ਚੰਡੀਗੜ੍ਹ, 09 ਜੂਨ, 2020
ਕੋਵਿਡ–19 ਵਿਰੁੱਧ ਜੰਗ ਵਿੱਚ ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ ਇਨ੍ਹਾਂ ਔਖੇ ਸਮਿਆਂ ਦੌਰਾਨ ਸਾਰਿਆਂ ਦੇ ਸੁਰੱਖਿਅਤ ਰਹਿਣ ਲਈ ਨਵੇਂ ਆਮ ਵਿਵਹਾਰਾਂ ਬਾਰੇ ਵੀਡੀਓ ਲੈ ਕੇ ਆਇਆ ਹੈ, ਜਿਨ੍ਹਾਂ ’ਤੇ ਸਾਰਿਆਂ ਨੂੰ ਚਲਣਾ ਹੋਵੇਗਾ। ਇਹ ਵੀਡੀਓ ਸੰਦੇਸ਼ ਕੋਵਿਡ–19 ਤੋਂ ਆਪਣੇ-ਆਪ ਤੇ ਦੂਜਿਆਂ ਨੂੰ ਸੁਰੱਖਿਅਤ ਰੱਖਣ ਲਈ ਸਦਾ ਉਚਿਤ ਵਿਵਹਾਰ ਕਰਨ ਦੀ ਅਹਿਮੀਅਤ ਨੂੰ ਉਜਾਗਰ ਕਰਦੇ ਹਨ। ਤੰਦਰੁਸਤ ਰਹਿਣ ਲਈ ਵਧੀਆ ਸਫ਼ਾਈ, ਵਾਰ–ਵਾਰ ਹੱਥ ਧੋਣ ਅਤੇ ਜਨਤਕ ਸਥਾਨਾਂ ’ਤੇ ਸਮਾਜਿਕ ਦੂਰੀ ਦੇ ਨਿਯਮਾਂ ਦੀ ਪਾਲਣਾ ਕਰਨ ਨਾਲ ਕੋਵਿਡ–19 ਦੀ ਲਾਗ ਫੈਲਣ ਤੋਂ ਰੋਕਣ ਵਿੱਚ ਮਦਦ ਮਿਲੇਗੀ।
ਕੋਵਿਡ–19 ਤੋਂ ਆਪਣੇ-ਆਪ ਤੇ ਦੂਜਿਆਂ ਨੂੰ ਸੁਰੱਖਿਅਤ ਰੱਖਣ ਲਈ ਇਨ੍ਹਾਂ ਉਚਿਤ ਵਿਵਹਾਰਾਂ ਦੀ ਪਾਲਣਾ ਕਰੋ:
-
ਬਿਨਾ ਛੂਹਿਆਂ ਇੱਕ–ਦੂਜੇ ਦਾ ਅਭਿਵਾਦਨ ਕਰੋ।
-
ਜਨਤਕ ਸਥਾਨਾਂ ’ਤੇ ਇੱਕ–ਦੂਜੇ ਤੋਂ 6 ਫ਼ੁੱਟ ਦੀ ਦੂਰੀ ਬਣਾ ਕੇ ਰੱਖੋ।
-
ਹਰ ਵੇਲੇ ਮੁੜ–ਵਰਤੋਂਯੋਗ ਹੱਥ ਦਾ ਬਣਿਆ ਫ਼ੇਸ ਕਵਰ/ਮਾਸਕ ਪਹਿਨੋ।
-
ਅੱਖਾਂ, ਨੱਕ ਤੇ ਮੂੰਹ ਛੂਹਣ ਤੋਂ ਬਚੋ।
-
ਖੰਘਦੇ ਤੇ ਛਿੱਕਦੇ ਹੋਏ ਨੱਕ ਤੇ ਮੂੰਹ ਢਕੋ।
-
ਹੱਥ ਸਾਬਣ ਤੇ ਪਾਣੀ ਨਾਲ ਵਾਰ–ਵਾਰ ਧੋਵੋ ਅਤੇ ਅਲਕੋਹਲ ਅਧਾਰਿਤ ਹੈਂਡ ਸੈਨੀਟਾਈਜ਼ਰ ਦੀ ਵਰਤੋਂ ਕਰੋ।
-
ਤੰਬਾਕੂ, ਖੈਣੀ ਆਦਿ ਨਾ ਚਬਾਓ ਜਾਂ ਜਨਤਕ ਸਥਾਨਾਂ ਉੱਤੇ ਨਾ ਥੁੱਕੋ।
-
ਵਾਰ–ਵਾਰ ਛੂਹੀਆਂ ਜਾਣ ਵਾਲੀਆਂ ਸਤਹਾਂ ਨੂੰ ਨਿਯਮਿਤ ਤੌਰ ’ਤੇ ਸਾਫ਼ ਤੇ ਕੀਟਾਣੂ–ਮੁਕਤ ਕਰੋ।
-
ਬੇਲੋੜੀਆਂ ਯਾਤਰਾਵਾਂ ਤੋਂ ਬਚੋ।
-
ਕੋਵਿਡ–19 ਤੋਂ ਪ੍ਰਭਾਵਿਤ ਲੋਕਾਂ, ਉਨ੍ਹਾਂ ਦੀ ਦੇਖਭਾਲ਼ ਕਰਨ ਵਾਲਿਆਂ ਜਾਂ ਕੋਵਿਡ–19 ਵਿਰੁੱਧ ਜੰਗ ਵਿੱਚ ਸਹਾਇਤਾ ਕਰ ਰਹੇ ਕਿਸੇ ਵਿਅਕਤੀ ਨਾਲ ਵਿਤਕਰਾ ਨਾ ਕਰੋ।
-
ਜੇ ਕੋਈ ਸਮਾਜਿਕ ਸਮਾਰੋਹ ਟਾਲਿਆ ਨਹੀਂ ਜਾ ਸਕਦਾ, ਤਾਂ ਮਹਿਮਾਨਾਂ ਦੀ ਗਿਣਤੀ ਘੱਟ ਤੋਂ ਘੱਟ ਰੱਖੋ।
-
ਭੀੜ ਵਾਲੀਆਂ ਥਾਵਾਂ ਉੱਤੇ ਨਾ ਜਾਵੋ/ਭਾਰੀ ਇਕੱਠ ਤੋਂ ਬਚੋ।
ਹੋਰ ਜਾਣਕਾਰੀ ਲਈ ਇਹ ਵੀਡੀਓ ਦੇਖੋ!
https://twitter.com/MoHFW_INDIA/status/1269943247889039362 
https://twitter.com/MoHFW_INDIA/status/1269963694206668800 
ਕੋਵਿਡ-19 ਨੂੰ ਤੁਹਾਡੇ 'ਤੇ ਵਾਰ ਨਾ ਕਰਨ ਦਿਓ। ਆਓ ਆਪਾਂ ਆਪਣੇ ਯਤਨਾਂ ਰਾਹੀਂ ਕੋਵਿਡ-19 ਦੀ ਚੇਨ ਨੂੰ ਤੋੜੀਏ। ਇਹ ਜਾਣਕਾਰੀ ਹੋਰਾਂ ਨਾਲ ਸਾਂਝੀ ਕਰੋ ਤੇ ਤੁਹਾਡੀ ਮਦਦ ਕਰਨ ਵਿੱਚ ਸਾਡੀ ਮਦਦ ਕਰੋ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੰਯੁਕਤ ਰਾਸ਼ਟਰ ਦੀ ਆਰਥਿਕ ਅਤੇ ਸਮਾਜਿਕ ਪਰਿਸ਼ਦ  ਦੇ ਉੱਚ ਪੱਧਰੀ ਖੰਡ ਵਿੱਚ ਮੁੱਖ ਭਾਸ਼ਣ ਦਿੱਤਾ
ਪ੍ਰਧਾਨ ਮੰਤਰੀ ਨੇ ਇਸ ਦੇ ਕੇਂਦਰ ਵਿੱਚ ਇੱਕ ਸੁਧਰੇ ਸੰਯੁਕਤ ਰਾਸ਼ਟਰ ਨਾਲ ਇੱਕ ਸੁਧਰੇ ਬਹੁਪੱਖਵਾਦ ਦਾ ਸੱਦਾ ਦਿੱਤਾ
ਸਾਡਾ ਉਦੇਸ਼ ‘ਸਬਕਾ ਸਾਥ, ਸਬਕਾ ਵਿਕਾਸ, ਸਬਕਾ ਵਿਸ਼ਵਾਸ’ ਕਿਸੇ ਨੂੰ ਪਿੱਛੇ ਨਾ ਛੱਡਣ ਦੇ ਮੂਲ ਐੱਸਡੀਜੀ ਸਿਧਾਂਤ ਦੀ ਪ੍ਰਤੀਨਿਧਤਾ ਕਰਦਾ ਹੈ : ਪ੍ਰਧਾਨ ਮੰਤਰੀ
ਵਿਕਾਸ ਦੇ ਪਥ ’ਤੇ ਅੱਗੇ ਵਧਦੇ ਹੋਏ ਅਸੀਂ ਆਪਣੀ ਧਰਤੀ ਪ੍ਰਤੀ ਆਪਣੀ ਜ਼ਿੰਮੇਵਾਰੀ ਨੂੰ ਨਹੀਂ ਭੁੱਲਾਂਗੇ : ਪ੍ਰਧਾਨ ਮੰਤਰੀ
ਸਾਡੀ ਜ਼ਮੀਨੀ ਪੱਧਰ ਦੀ ਸਿਹਤ ਪ੍ਰਣਾਲੀ ਭਾਰਤ ਨੂੰ ਕੋਵਿਡ-19 ਖਿਲਾਫ਼ ਲੜਾਈ ਵਿੱਚ ਦੁਨੀਆ ਵਿੱਚ ਸਭ ਤੋਂ ਬਿਹਤਰ ਰਿਕਵਰੀ ਦਰ ਪ੍ਰਾਪਤ ਕਰਨ ਵਿੱਚ ਮਦਦ ਕਰ ਰਹੀ ਹੈ : ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼ੁੱਕਰਵਾਰ, 17 ਜੁਲਾਈ, 2020 ਨੂੰ ਅਮਰੀਕਾ ਦੇ ਨਿਊਯਾਰਕ ਵਿੱਚ ਸੰਯੁਕਤ ਰਾਸ਼ਟਰ ਦੀ ਆਰਥਿਕ ਅਤੇ ਸਮਾਜਿਕ ਪਰਿਸ਼ਦ  ਸੈਸ਼ਨ ਦੇ ਉੱਚ ਪੱਧਰੀ ਖੰਡ ਵਿੱਚ ਵਰਚੂਅਲ ਮੁੱਖ ਭਾਸ਼ਣ ਦਿੱਤਾ।
ਸਾਲ 2021-22 ਦੀ ਮਿਆਦ ਲਈ 17 ਜੂਨ ਨੂੰ ਸੁਰੱਖਿਆ ਪਰਿਸ਼ਦ ਦੇ ਗ਼ੈਰ ਸਥਾਈ ਮੈਂਬਰ ਦੇ ਰੂਪ ਵਿੱਚ ਭਾਰਤ ਦੀ ਬੇਮਿਸਾਲੀ ਚੋਣ ਤੋਂ ਬਾਅਦ ਸੰਯੁਕਤ ਰਾਸ਼ਟਰ ਦੀ ਮੈਂਬਰਸ਼ਿਪ ਲਈ ਪ੍ਰਧਾਨ ਮੰਤਰੀ ਵੱਲੋਂ ਇਹ ਪਹਿਲਾ ਸੰਬੋਧਨ ਸੀ।
ਇਸ ਸਾਲ ਈਸੀਓਐੱਸਓਸੀ ਦੇ ਉੱਚ ਪੱਧਰੀ ਖੰਡ ਦਾ ਵਿਸ਼ਾ ‘ਕੋਵਿਡ-19 ਦੇ ਬਾਅਦ ਬਹੁਪੱਖਵਾਦ : 75ਵੀਂ ਵਰ੍ਹੇਗੰਢ ’ਤੇ ਸਾਨੂੰ ਕਿਸ ਪ੍ਰਕਾਰ ਦੇ ਸੰਯੁਕਤ ਰਾਸ਼ਟਰ ਦੀ ਲੋੜ ਹੈ’’ ਸੀ।
ਸੰਯੁਕਤ ਰਾਸ਼ਟਰ ਦੀ ਸਥਾਪਨਾ ਦੀ 75ਵੀਂ ਵਰ੍ਹੇਗੰਢ ਨਾਲ ਮੇਲ ਖਾਂਦਾ ਇਹ ਵਿਸ਼ਾ ਸੰਯੁਕਤ ਰਾਸ਼ਟਰ ਸੁਰੱਖਿਆ ਪਰਿਸ਼ਦ ਦੀ ਆਗਾਮੀ ਮੈਂਬਰਸ਼ਿਪ ਲਈ ਭਾਰਤ ਦੀ ਤਰਜੀਹ ਨਾਲ ਵੀ ਮਿਲਦਾ ਹੈ। ਪ੍ਰਧਾਨ ਮੰਤਰੀ ਨੇ ਕੋਵਿਡ-19 ਤੋਂ ਬਾਅਦ ਦੀ ਦੁਨੀਆ ਵਿੱਚ ‘ਸੁਧਰੇ ਬਹੁਪੱਖਵਾਦ’’ ਲਈ ਭਾਰਤ ਦੇ ਸੱਦੇ ਨੂੰ ਦੁਹਰਾਇਆ, ਜੋ ਸਮਕਾਲੀ ਦੁਨੀਆ ਦੀਆਂ ਅਸਲੀਅਤਾਂ ਨੂੰ ਦਰਸਾਉਂਦਾ ਹੈ।
ਆਪਣੇ ਸੰਬੋਧਨ ਵਿੱਚ ਪ੍ਰਧਾਨ ਮੰਤਰੀ ਨੇ ਈਸੀਓਐੱਸਓਸੀ ਨਾਲ ਭਾਰਤ ਦੇ ਲੰਬੇ ਸਬੰਧ ਅਤੇ ਸੰਯੁਕਤ ਰਾਸ਼ਟਰ ਦੇ ਵਿਕਾਸਮਈ ਕਾਰਜਾਂ ਨੂੰ ਯਾਦ ਕੀਤਾ ਜਿਸ ਵਿੱਚ ਸਥਿਰ ਵਿਕਾਸ ਵੀ ਸ਼ਾਮਲ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਦਾ ‘ਸਬਕਾ ਸਾਥ, ਸਬਕਾ ਵਿਕਾਸ, ਸਬਕਾ ਵਿਸ਼ਵਾਸ’ ਆਦਰਸ਼ ਵਾਕ ਦਾ ਮੂਲ ਟਿਕਾਊ ਵਿਕਾਸ ਟੀਚਾ  ਸਿਧਾਂਤ ਹੈ ਜੋ ਕਿਸੇ ਨੂੰ ਪਿੱਛੇ ਨਹੀਂ ਛੱਡਦਾ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਦੀ ਵਿਸ਼ਾਲ ਜਨਸੰਖਿਆ ਦੇ ਸਮਾਜਿਕ-ਆਰਥਿਕ ਸੂਚਕ ਅੰਕਾਂ ਵਿੱਚ ਸੁਧਾਰ ਲਈ ਆਲਮੀ ਐੱਸਡੀਜੀ ਟੀਚਿਆਂ ’ਤੇ ਮਹੱਤਵਪੂਰਨ ਪ੍ਰਭਾਵ ਪੈਂਦਾ ਹੈ। ਉਨ੍ਹਾਂ ਨੇ ਆਪਣੇ ਟਿਕਾਊ ਵਿਕਾਸ ਟੀਚਿਆਂ ਨੂੰ ਪੂਰਾ ਕਰਨ ਵਿੱਚ ਹੋਰ ਵਿਕਾਸਸ਼ੀਲ ਦੇਸ਼ਾਂ ਦਾ ਵੀ ਸਮਰਥਨ ਕਰਨ ਲਈ ਭਾਰਤ ਦੀ ਪ੍ਰਤੀਬੱਧਤਾ ਬਾਰੇ ਗੱਲ ਕੀਤੀ।
ਉਨ੍ਹਾਂ ਨੇ ‘ਸਵੱਛ ਭਾਰਤ ਅਭਿਯਾਨ’ ਰਾਹੀਂ ਸਵੱਛਤਾ ਤੱਕ ਪਹੁੰਚ ਵਧਾਉਣ, ਔਰਤਾਂ ਨੂੰ ਸਸ਼ਕਤ ਬਣਾਉਣ, ਵਿੱਤੀ ਸਮਾਵੇਸ਼ ਯਕੀਨੀ ਕਰਨ ਅਤੇ ‘ਸਾਰਿਆਂ ਲਈ ਘਰ’ ਅਤੇ ‘ਆਯੁਸ਼ਮਾਨ ਭਾਰਤ’ ਯੋਜਨਾ ਜਿਹੀਆਂ ਪ੍ਰਮੁੱਖ ਯੋਜਨਾਵਾਂ ਰਾਹੀਂ ਸਵੱਛਤਾ ਅਤੇ ਸਿਹਤ ਦੀ ਉਪਲੱਬਧਤਾ ਦਾ ਵਿਸਤਾਰ ਕਰਨ ਸਮੇਤ ਭਾਰਤ ਦੇ ਚਲ ਰਹੇ ਵਿਕਾਸ ਯਤਨਾਂ ਬਾਰੇ ਗੱਲ ਕੀਤੀ।
ਪ੍ਰਧਾਨ ਮੰਤਰੀ ਨੇ ਵਾਤਾਵਰਣ ਸਥਿਰਤਾ ਅਤੇ ਜੈਵ ਵਿਭਿੰਨਤਾ ਸੁਰੱਖਿਆ ’ਤੇ ਭਾਰਤ ਦੇ ਫੋਕਸ ’ਤੇ ਚਾਨਣਾ ਪਾਇਆ ਅਤੇ ਅੰਤਰਰਾਸ਼ਟਰੀ ਸੌਰ ਗੱਠਜੋੜ ਅਤੇ ਆਪਦਾ ਰੋਧੀ ਬੁਨਿਆਦੀ ਢਾਂਚੇ ਲਈ ਗੱਠਜੋੜ ਦੀ ਸਥਾਪਨਾ ਵਿੱਚ ਭਾਰਤ ਦੀ ਮੋਹਰੀ ਭੂਮਿਕਾ ਨੂੰ ਯਾਦ ਕੀਤਾ।
ਪਹਿਲੇ ਪ੍ਰਤੀਕਿਰਿਆਵਾਦੀ ਦੇ ਰੂਪ ਵਿੱਚ ਆਪਣੇ ਖੇਤਰ ਵਿੱਚ ਭਾਰਤ ਦੀ ਭੂਮਿਕਾ ਬਾਰੇ ਬੋਲਦਿਆਂ, ਪ੍ਰਧਾਨ ਮੰਤਰੀ ਨੇ ਭਾਰਤ ਸਰਕਾਰ ਅਤੇ ਭਾਰਤੀ ਫਾਰਮਾ ਕੰਪਨੀਆਂ ਵੱਲੋਂ ਵਿਭਿੰਨ ਦੇਸ਼ਾਂ ਵਿੱਚ ਦਵਾਈ ਦੀ ਸਪਲਾਈ ਯਕੀਨੀ ਕਰਨ ਲਈ ਅਤੇ ਸਾਰਕ ਦੇਸ਼ਾਂ ਵਿਚਕਾਰ ਇੱਕ ਸੰਯੁਕਤ ਪ੍ਰਤੀਕਿਰਿਆ ਰਣਨੀਤੀ ਦੇ ਤਾਲਮੇਲ ਲਈ ਦਿੱਤੇ ਗਏ ਸਮਰਥਨ ਨੂੰ ਯਾਦ ਕੀਤਾ।
ਇਹ ਦੂਜੀ ਵਾਰ ਸੀ ਜਦੋਂ ਪ੍ਰਧਾਨ ਮੰਤਰੀ ਨੇ ਸੰਯੁਕਤ ਰਾਸ਼ਟਰ ਦੀ ਆਰਥਿਕ ਅਤੇ ਸਮਾਜਿਕ ਪਰਿਸ਼ਦ  ਨੂੰ ਸੰਬੋਧਨ ਕੀਤਾ। ਉਨ੍ਹਾਂ ਨੇ ਇਸ ਤੋਂ ਪਹਿਲਾਂ 2016 ਵਿੱਚ ਈਸੀਓਐੱਸਸੀ ਦੀ 70ਵੀਂ ਵਰ੍ਹੇਗੰਢ ’ਤੇ ਮੁੱਖ ਭਾਸ਼ਣ ਦਿੱਤਾ ਸੀ।